অ্যানাইসোগ্যামি
অ্যানাইসোগ্যামি হল যৌন প্রজননের একটি রূপ যা আকারে ভিন্ন দুটি গ্যামেটের মিলন বা ফিউশন জড়িত। সাধারণত ছোট গ্যামেটটি পুরুষ, একটি শুক্রাণু কোষ ও বড় গ্যামেটটি স্ত্রী, একটি ডিম্বাণু কোষ হয়ে থাকে। বহুকোষী জীবের মধ্যে উগ্যামির পাশাপাশি অ্যানাইসোগ্যামি প্রধান। উদ্ভিদ ও প্রাণী উভয়ের মধ্যেই গ্যামেটের আকারের পার্থক্য হল স্ত্রী ও পুরুষের মধ্যে মৌলিক পার্থক্য। অ্যানিসোগ্যামির বিভিন্ন রূপ: ১) গতিশীল কোষের অ্যানাইসোগ্যামি, ২) উগ্যামি (ডিম্বাণু কোষ এবং শুক্রাণু কোষ), ৩) অ-গতিশীল কোষের অ্যানাইসোগ্যামি (ডিম্বাণু কোষ এবং শুক্রাণু)। অ্যানিসোগ্যামি সম্ভবত আইসোগ্যামি থেকে উদ্ভূত হয়েছে। যেহেতু পুরুষ ও নারীর জৈবিক সংজ্ঞা গ্যামেট আকারের উপর ভিত্তি করে, তাই অ্যানিসোগ্যামির বিবর্তনকে পুরুষ ও মহিলা লিঙ্গের বিবর্তনীয় উৎস হিসাবে দেখা হয়।  অ্যানাইসোগ্যামি হল যৌন নির্বাচনের পূর্বশর্ত,  এবং লিঙ্গকে বিভিন্ন প্রাথমিক ও মাধ্যমিক যৌন বৈশিষ্ট্যের দিকে নিয়ে যায় আচরণে লিঙ্গের পার্থক্য সহ। জিওফ পার্কার, রবিন বেকার এবং ভিক স্মিথই প্রথম অ্যানিসোগ্যামির বিবর্তনের জন্য একটি গাণিতিক মডেল প্রদান করেন যা আধুনিক বিবর্তনীয় তত্ত্বের সাথে সামঞ্জস্যপূর্ণ ছিল। তাদের তত্ত্ব ব্যাপকভাবে গৃহীত হয়েছিল কিন্তু অ্যানাইসোগ্যামির বিবর্তন সম্পর্কে বিকল্প অনুমান রয়েছে।